Document ID: /fineweb-2-swissfilter-quality_10-filterrobots/filtered/01308.jsonl.gz/694

Lajme
Sa vota i nevojiten një kandidati të bëhet deputet?
Nuk është lehtë të bëhesh deputet. Por, këtë post e synojnë hiç më pak se 1,067 kandidatë, të cilët po garojnë në zgjedhjet e 6 tetorit, të cilat do të mbahen në Kosovë. Secilit i duhen mijëra vota për të zënë vend në një nga ulëset e Kuvendit të Kosovës
Kuvendi i Kosovës ka gjithsej 120 ulëse, 100 për të cilat garohet dhe 20 ulëse, të cilat janë të rezervuara për komunitetet.
Fillimisht secila parti duhet ta kalojë pragun e vendosur 5% të numrit të përgjithshëm të votave të vlefshme, për të hyrë në Kuvend.
Ndërsa, sipas Eugen Cakollit, nga Instituti Demokratik i Kosovës, një subjekt politik, i cili ka fituar më shumë mandate dhe ka pasur një garë më të fuqishme brenda partisë, atëherë deputetëve të kësaj partie u duhen më shumë vota për të fituar ulëse.
“Një parti politike për të fituar ulëse në Kuvendin e Kosovës duhet t’i sigurojë të paktën 5% të numrit të përgjithshëm të votave të vlefshme dhe le të themi nëse një subjekt politik ka fituar më shumë mandate dhe ka pasur garë më të madhe brenda subjektit politik, atëherë automatikisht edhe deputetëve të listës në fjalë u nevojiten më shumë vota për të fituar mandatin”, thotë Cakolli për gazetën inFokus.
Se sa ulëse do të fitojë një parti në Kuvend, kjo varet nga numri i pjesëmarrjeve në zgjedhje. Dhe për këtë ekziston një formulë e thjeshtë.
Pra, numri i daljes përfundimtare në zgjedhje pjesëtohet me 100 dhe mësohet numri minimal i votave që duhen për të fituar një ulëse në Kuvend.
Sipas Fisnik Halimit, politolog, nëse u referohemi zgjedhjeve të kaluara, atëherë për kandidatet femra numri më i vogël i mundshëm ka qenë 6 mijë vota, ndërsa për kandidatët meshkuj numri i votave duhej të kalonte mbi 7 mijë.
“Numri më i vogël për të fituar një ulëse në Kuvend varet direkt prej daljes të votuesve në zgjedhje”, tregon Halimi.
Sipas tij, duke qenë se një votues mund të votojë deri në 5 kandidatë, mund të ketë ndonjë ndryshim, por që formula për këtë është e qartë.
“Rrjedhimisht numri i daljes ta pjesëtosh me 100 është numri i votave që duhet për një ulëse në Kuvend. Natyrisht duke pasur parasysh që ne kemi një sistem referencial të votimit, ku votuesi mund të votojë deri në pesë kandidatë, atëherë këto shifra edhe mund të ndryshojnë, por realja është që fiton ulëse në Kuvend sipas shifrës dalja e përgjithshme pjestuar për 100”, shpjegon Halimi.
Komisioni Qendror i Zgjedhjeve ka bërë të ditur se në zgjedhjet e parakohshme janë në garë gjithsej 1067 persona, prej tyre 343 femra dhe 724 meshkuj.
Ndërkaq, janë certifikuar 25 subjekte politike, prej tyre janë 20 parti politike, 4 koalicione dhe një kandidat i pavarur”.
Bazuar në listën përfundimtare të votuesve, numri i votuesve është 1,937,868, ndërsa KQZ-ja ka vendosur që të shtypen 1,801,800 fletëvotime, pra 136,068 apo 7.02 për qind fletëvotime më pak se votues, shkruajnë mediat kosovare, përcjell albinfo.ch.
Të ngjashme
Deputetët gjermanë kërkojnë funksionim të aktiviteteve të qeverisë
Të tjera nga Lajme
E-Diaspora
-
Ç’ aplikacion krijuan tri vajza shqiptare nga Greqia Tri vajzat shqiptare 16-vjeçare kanë ndërtuar një apliakcion mbështetjeje për viktimat e dhunës në familje, duke...
-
Gazeta italiane “La Stampa” i kushton një artikull mjekës shqiptare Alma Kasa
-
Shqiptari, menaxher i një restoranti në Gjermani, shpërndan ushqim falas për stafin shëndetësor
-
Tre psikoterapistë shqiptarë në Britani, mbështetje psikologjike mjekëve në Shqipëri dhe Kosovë
-
Artisti shqiptar, i cili jeton në Kinë, dhuron 200 mijë maska për Shqipërinë
Jeta në Zvicër
-
Policia zvicerane: Mos merrni udhë pa pasur nevojë të domosdoshme "Sa më shumë që të gjithë ne arrijmë të heqim dorë përkohësisht nga disa liri, aq...
-
Zvicër
Policia do t`i kthejë mbrapsht ata që me makina kampimi shkojnë drejt Tiçinos
-
Zvicër: 5 milionë franga për Taskforcën kërkimore, me mundësi shtimi
-
BAG flet për 432 viktima të koronavirusit në Zvicër
-
Zvicra vendos rregulla të reja për azilin në kohën e koronavirusit